कैंट के पास होम्योपैथी क्लीनिक संचालक रिटायर्ड नायब सूबेदार को मिला धमकी भरा पत्र
कैंटटीसीपी टू के निकट चौधरी काॅलोनी में होम्योपैथी क्लीनिक चलाने वाले सेना से रिटायर्ड नायब सूबेदार को डाक से एक धमकी भरा पत्र मिला है। यह पत्र के मिलने के बाद रिटायर्ड नायब एवं उसका परिवार भयभीत है। रिटायर्ड नायब सूबेदार ने पुलिस को शिकायत देकर अपनी और अपने परिवार की जान को खतरा बताते हुए सुरक्षा की मांग की है। पुलिस ने अज्ञात के खिलाफ मामला दर्ज जांच शुरू कर दी है। कैंट की टीसीपी टू के निकट चौधरी काॅलोनी निवासी रिटायर्ड नायब सूबेदार हिरन्मयपाल अपने परिवार सहित रहते हैं। घर के निकट उनका निहारिका होम्यो क्लीनिक के नाम से क्लीनिक है।
उसने कहा कि वह यह कार्य 2013 से कर रहा है। 27 फरवरी को डाक के जरिये उन्हें धमकी भरा पत्र मिला। पत्र मिलने से वह एवं उसके परिवार के लोग भयभीत हैं। पुलिस को दी शिकायत में रिटायर्ड नायब सूबेदार ने सुरक्षा दिए जाने की गुहार लगाई है। उसने कहा कि उसके परिवार में उसकी प|ी लिपिकापाल, बेटा डाॅ. झकारमय पाल, पुत्र वधु पूनम पाल, दो बेटियां आशा लता घोष, जयश्री ताबिलदार इनके बच्चे रहते हैं। पुलिस ने मामले की जांच के लिए पत्र को कब्जे में ले लिया है।
hin_Deva hin_Deva hin_Deva